春望 [唐]杜甫 国破山河在,城春草木深。 感时花溅泪,恨别鸟惊心。
烽火连三月,家书抵万金。 白头搔更短,浑欲不胜簪。
送友人 李白 青山横北郭,白水绕东城。 此地一为别,孤蓬万里征。
浮云游子意,落日故人情。 挥手自兹去,萧萧班马鸣。
秋浦歌 秋浦长似秋,萧条使人愁。 客愁不可度,行上东大楼。
正西望长安,下见江水流。 寄言向江水,汝意忆侬不。
遥传一掬泪,为我达扬州。